S-1203/2008

Ár 2008, þriðjudaginn 4. nóvember 2008, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1203/2008: Ákæruvaldið gegn H-kvk-þgf H-kvk-þgf og S-kk-þgf V-kk-þgf, sem tekið var til dóms í þinghaldi 29. október 2008.

Málið er höfðað með ákæru lögreglustjórans á höfuðborgarsvæðinu, dagsettri 16. september 2008, á hendur H-kvk-þgf H-kvk-þgf, kt. 000000-0000, Hraunbæ 107, Reykjavík og S-kk-þgf V-kk-þgf, kt. 000000-0000, Skólavörðustíg 46, Reykjavík, „fyrir fjársvik með því að hafa í félagi þann 25. janúar 2008 fengið starfsfólk KB banka, Smáratorgi 1, Kópavogi, með blekkingum til að millifæra 300.000 kr. af reikningi nr. 322-13-90554 yfir á bankareikning ákærðu H-kvk-ef nr. 527-26-5229, ákærða H-kvk-nf með því að hringja skömmu áður í reikningseigandann, G-kk-þf M-kk-þf, kt. 000000-0000, og fá uppgefið hjá honum leyninúmer reikningsins með því að þykjast vera starfsmaður bankans og ákærði S-kk-nf með því að fá starfsmenn bankans símleiðis til að millifæra heimildarlaust fjárhæðina með því að gefa upp leyninúmerið, þrátt fyrir að hann hefði fulla vitneskju um hvernig ákærða H-kvk-nf hafði komist yfir númerið.

M. 007-2008-7321

Telst þetta varða við 248. gr. almennra hegningarlaga nr. 19, 1940.

Þess er krafist að ákærðu verði dæmd til refsingar.

Nefndur G-kk-nf M-kk-nf krefst þess að ákærðu verði dæmd til greiðslu skaðabóta að fjárhæð 300.000 kr. auk vaxta samkvæmt 8. gr. vaxtalaga frá 25. janúar 2008, en síðan dráttarvaxta samkvæmt 9. gr., sbr. 1. mgr. 6. gr., vaxtalaga til greiðsludags.”

Sannað er með skýlausri játningu ákærðu fyrir dómi og með öðrum gögnum málsins að þau hafi gerst sek um þá háttsemi sem lýst er í ákæru og eru brot þeirra rétt færð til refsiákvæða í ákæru.

Ákærða H-kvk-nf er fædd árið 1974. Samkvæmt sakavottorði gekkst ákærða undir sektargerð vegna ölvunaraksturs árið 2003 og vegna þjófnaðar árið 2006. Árið 2007 hlaut ákærða dóm fyrir að aka bifreið án nægjanlegrar aðgæslu og undir áhrifum ávana- og fíkniefna. Þann 9. júní 2008 var ákærða dæmd í 3 mánaða skilorðsbundið fangelsi fyrir skjalafals og fjársvik. Brot ákærðu sem hún er nú sakfelld fyrir var framið fyrir uppkvaðningu þess dóms og verður refsing því ákveðin sem hegningarauki, sbr. 78. gr. almennra hegningarlaga. Þykir refsing ákærðu hæfilega ákveðin fangelsi í 30 daga, en rétt þykir að ákveða að fullnustu refsingarinnar skuli frestað og hún falla niður að liðnum tveimur árum frá uppsögu dóms þessa haldi ákærða skilorð 57. gr. almennra hegningarlaga.

Ákærði S-kk-nf er fæddur árið 1965. Samkvæmt sakavottorði var ákærði dæmdur í 5 mánaða skilorðsbundið fangelsi árið 1987. Árið 1988 hlaut ákærði dóm fyrir skjalafals og síðar dóm fyrir þjófnað. Var refsing ákærða í síðari dóminum ákveðin fangelsi í 7 mánuði, en þar af voru 4 skilorðsbundnir. Ákærði gekkst undir sektargerð árið 2002 fyrir ölvunarakstur og akstur sviptur ökurétti. Hann gekkst undir viðurlagaákvörðun árið 2003 fyrir ölvunarakstur og sektargerð árið 2004 fyrir réttindaleysisakstur. Þann 28. apríl 2008 var ákærði svo dæmdur í 3 mánaða fangelsi og til að vera sviptur ökurétti ævilangt fyrir brot á lögum um ávana- og fíkniefni, akstur sviptur ökurétti og undir áhrifum ávana- og fíkniefna og gripdeild. Brot ákærða sem hann er nú sakfelldur fyrir var framið fyrir uppkvaðningu síðastnefnda dómsins og verður refsing því ákveðin sem hegningarauki, sbr. 78. gr. almennra hegningarlaga. Þykir refsing ákærða hæfilega ákveðin fangelsi í 30 daga. Með hliðsjón af sakaferli ákærða þykir ekki unnt að binda fullnustu refsingar skilorði.

G-kk-nf M-kk-nf, kt. 000000-0000, hefur krafist þess að ákærðu verði dæmd til greiðslu skaðabóta eins og greinir í ákæru. Ákærðu krefjast þess að bótakröfu verði vísað frá dómi, enda sé ekki sýnt fram á að bótakrefjandi hafi beðið endanlegt tjón af háttsemi þeirra. Meðal gagna málsins er yfirlit frá Kaupþingi-banka um umræddar millifærslur af bankareikningi bótakrefjanda yfir á bankareikning ákærðu H-kvk-ef. Hafa ákærðu viðurkennt að hafa fengið starfsfólk bankans til millifærslunnar með blekkingum og verður ráðið af gögnum málsins að ákærðu hagnýttu í sameiningu það fé sem millifært var. Meðal gagna málsins er tölvubréf lögreglu til starfsmanns Kaupþings-banka, dagsett 8. febrúar 2008, þar sem upplýst er um framkomna kæru og gefinn kostur á að leggja fram bótakröfu í málinu. Bótakrafa var ekki höfð uppi af hálfu bankans. Af gögnum málsins verður ekki ráðið að aðrir en bótakrefjandi hafi beðið tjón af broti ákærðu. Verða þau dæmd til að greiða in solidum bótakröfu eins og í dómsorði greinir.

Dæma ber ákærðu til að greiða þóknun skipaðs verjanda síns, sem ákveðin er í dómsorði að meðtöldum virðisaukaskatti.

G-kk-nf M-kk-nf fulltrúi lögreglustjórans á höfuðborgarsvæðinu flutti málið af ákæruvaldsins hálfu.

R-kvk-nf H-kvk-nf settur héraðsdómari kvað upp dóminn.

DÓMSORÐ:

Ákærðu, H-kvk-nf H-kvk-nf og S-kk-nf V-kk-nf, sæti fangelsi í 30 daga. Fresta skal fullnustu refsingar ákærðu H-kvk-ef og hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu greiði in solidum G-kk-þgf M-kk-þgf skaðabætur að fjárhæð 300.000 krónur auk vaxta samkvæmt 8. gr. laga um vexti og verðtryggingu nr. 38/2001 frá 25. janúar 2008 til 1. mars 2008, en með dráttarvöxtum samkvæmt 9. gr., sbr. 1. mgr. 6. gr., laga nr. 38/2001 frá þeim degi til greiðsludags.

Ákærðu greiði in solidum þóknun skipaðs verjanda síns, J-kk-ef H-kk-ef héraðsdómslögmanns, 74.700 krónur.

R-kvk-nf H-kvk-nf